stanford-oval/wikipedia huggingface dataset:
Jang Jin-young

| Jang Jin-young |
| --- | --- |
 Jang Jin-young vuonna 2002.
Henkilötiedot
Syntynyt: 14. kesäkuuta 1974
Kuollut: 1. syyskuuta 2009 (35 vuotta)
Ammatti:  näyttelijä
Aiheesta muualla
www.yedang.co.kr/jangjinyoung
IMDb 
Jang Jin-young (kor. 장진영; 14. kesäkuuta 1974 – 1. syyskuuta 2009) oli eteläkorealainen näyttelijä. Hän aloitti uransa mallina ja osallistui 1990-luvun alussa Miss Korea -kilpailuun. Hän teki elokuvadebyyttinsä vuonna 1998. Hän sai parhaan naispääosan esittäjän Blue Dragon -palkinnon kahdesti: ensin vuonna 2001 elokuvasta Sorum, sitten vuonna 2003 elokuvasta Singles. Muita rooleja hänellä oli muiden muassa elokuvissa Over the Rainbow (2002) ja Scent of Chrysanthemums (2003).
Jang Jin-youngilla todettiin syyskuussa 2008 vatsasyöpä, johon hän kuoli vain 35-vuotiaana.
Aiheesta muualla

Jang Jin-young Internet Movie Databasessa. (englanniksi)
James Farley

James Farley
James Alysius "Jim" Farley (s. 30. toukokuuta 1888 – 9. kesäkuuta 1976) oli yhdysvaltalainen poliitikko, liikemies, demokraattisen puolueen johtaja ja Yhdysvaltain ylipostimestari.
Farley oli presidenttivaalien kampanjapäällikkö vuoden 1932 ja 1936 presidentinvaaleissa, New Yorkin osavaltion edustajien Alfred E. Smithin ja Franklin D. Rooseveltin vaalikampanjoissa. Hän työskenteli kansantalouden elvytystä ajaneessa demokraattien New Deal -koalitiossa . Farley roomalaiskatolilaisena auttoi Yhdysvaltoja solmimaan diplomaattiset suhteet Vatikaaniin vuonna 1933.
Farley toimi Coca-Cola-yhtiön laajentamiseksi kansainväliseksi yhtiöksi yli 30 vuoden ajan.
Aiheesta muualla

Kuvia tai muita tiedostoja aiheesta James Farley Wikimedia Commonsissa
Yhdysvaltain ylipostimestarit
Franklin
Bache
Hazard
Osgood
Pickering
Habersham
G. Granger
Meigs
McLean
Barry
Kendall
Niles
F. Granger
Wickliffe
Johnson
Collamer
Hall
Hubbard
Campbell
A. Brown
Holt
King
Blair
Dennison
Randall
Creswell
Marshall
Jewell
Tyner
Key
Maynard
James
Howe
Gresham
Hatton
Vilas
Dickinson
Wanamaker
Bissell
Wilson
Gary
Smith
Payne
Wynne
Cortelyou
von Lengerke Meyer
Hitchcock
Burleson
Hays
Work
New
W. Brown
Farley
Walker
Hannegan
Donaldson
Summerfield
Day
Gronouski
O'Brien
Watson
Blount
Klassen
Bailar
Bolger
Carlin
Casey
Tisch
Frank
Runyon
Henderson
Potter
Donahoe
Brennan
DeJoy
Jelle ten Rouwelaar

Jelle ten Rouwelaar (s. 24. joulukuuta 1980 Joure, Alankomaat) on alankomaalainen jalkapalloilija, pelipaikaltaan maalivahti. Hän edustaa Eredivisie-seura NAC Bredaa.
Ten Rouwelaar on edustanut ammattilaisuransa aikana myös FC Emmeniä (1998–2002), PSV Eindhovenia (2002–2003), FC Groningenia (2003), Twenteä (2003–2004), FC Zwollea (2004–2005), FC Eindhovenia (2005–2006) ja itävaltalaista FK Austria Wieniä (2006–2007). Hän aloitti uransa synnyinkaupunkinsa pikkuseurassa SC Jouressa.
Jacques Thubé

| Mitalit> Maa:   Ranska.Miesten kilpapurjehdus. Olympialaiset  | Mitalit> Maa:   Ranska.Miesten kilpapurjehdus. Olympialaiset  | Mitalit> Maa:   Ranska.Miesten kilpapurjehdus. Olympialaiset  | Maa:   Ranska> Miesten kilpapurjehdus. |
| --- | --- | --- | --- |
|  Kultaa | Tukholma 1912 | 6mR |  |
Jacques Marie Thubé (22. kesäkuuta 1882 Nantes – 14. toukokuuta 1969 Nantes) oli ranskalainen kilpapurjehtija. Hän kilpaili vuoden 1912 kesäolympialaisissa Tukholmassa ja voitti kultaa kuuden metrin luokassa osana Mac Miche -joukkuetta. Amédée ja Gaston Thubé olivat hänen veljiään.
Isäni on turbomies

| Isäni on turbomies> Jingle All the Way |
| --- | --- |

Ohjaaja:  Brian Levant
Käsikirjoittaja:  Randy Kornfield
Tuottaja:   Chris Columbus  Michael Barnathan  Mark Radcliffe 
Säveltäjä:  David Newman
Kuvaaja:  Victor J. Kemper
Leikkaaja:   Kent Beyda  Wilton Henderson  Adam Weiss 
Pääosat:   Arnold Schwarzenegger  Sinbad  Phil Hartman  Rita Wilson  Jim Belushi  Robert Conrad  Jake Lloyd 
Valmistustiedot
Valmistusmaa:   Yhdysvallat
Tuotantoyhtiö:  1492 Pictures
Levittäjä:  20th Century Fox
Ensi-ilta:   22. marraskuuta 1996  6. joulukuuta 1996
Kesto:  89 min
Alkuperäiskieli:  englanti
Budjetti:  60 000 000 $
Tuotto:  129 832 389 $
Aiheesta muualla
IMDb 
Elonet
AllMovie
Infobox OKNimi-testi OK: 
Isäni on turbomies on Brian Levantin ohjaama komediaelokuva vuodelta 1996.
Juoni

Howard Langston on perheenisä, joka ei työkiireiltään ehdi viettää riittävästi aikaa perheensä kanssa. Hän on kateellinen hyvin pärjäävälle naapurilleen yksinhuoltaja-Tedille, joka taasen on kiinnostunut Howardin vaimosta Lizistä. Joulun lähestyessä jokaisen lapsen toivelistalle on ilmestynyt Turbomies-toimintafiguuri. Myös Howardin Jamie-poika on toivonut figuurin joululahjaksi ja aaton alla Howard muistaa unohtaneensa ostaa lelun. Aattoaamuna alkaa lähes mahdottomaksi muodostuva tehtävä löytää hurjaa suosiota nauttiva Turbomies putiikista. Howard ei ole ainoa vanhempi, joka etsii lahjaa pojalleen. Postinjakaja Myron Larrabeestä kehittyy hänen suurin vastustajansa molempien yrittäessä epätoivoisesti saada käsiinsä Turbomies-lelu.
Rooleissa

| 0 | 1 | 2 |
| --- | --- | --- |
|  Arnold Schwarzenegger  | … |  Howard Langston   |
|  Sinbad  | … |  Myron Larrabee   |
|  Phil Hartman  | … |  Ted Maltin   |
|  Rita Wilson  | … |  Liz Langston   |
|  Jake Lloyd  | … |  Jamie Langston   |
|  Robert Conrad  | … |  Alexander Hummell   |
|  Martin Mull  | … |  D.J.   |
|  James Belushi  | … |  Mall Santa   |
|  E.J. De La Pena  | … |  Johnny Maltin   |
|  Justin Chapman  | … |  Billy Timmons   |
|  Harvey Korman  | … |  Presidentti Fallon Timmons    |
|  Daniel Riordan  | … |  Turbomies   |
Itselataava ase

M1 Garand, ensimmäinen laajassa palveluskäytössä ollut itselataava kivääri.
Itselataava ase lataa laukaisemisen jälkeen uuden patruunan patruunapesään ilman, että ampujan tulee manuaalisesti suorittaa latausliikettä. Itselataavia aseita kutsutaan usein myös puoli- tai semiautomaattisiksi, vaikka tarkalleen ottaen puoliautomaattinen ase ei suorita koko lataussykliä automaattisesti (esimerkiksi jotkin kenttätykit) kuten itselaataava ase. Erotuksena automaattiaseisiin itselataava ase ampuu ainoastaan yhden laukauksen kerrallaan.
Itsekuri

Itsekuri tarkoittaa oman käytöksensä hallitsemista ja päämäärätietoista työskentelyä tavoitteiden saavuttamiseksi. Itsekuria harjoittava ihminen pystyy kieltäytymään hetkellisistä haluista ja mielihyvän hankkimisesta korkeamman päämäärän vuoksi, mitä kutsutaan lykätyksi tarpeiden tyydytykseksi. Itsekurista on löydettävissä monia yhtymäkohtia itsehillintään, jota usein vaaditaan yksilöltä sosiaalisessa kanssakäymisessä tämän haluaman lopputuleman saavuttamiseksi, ja joka on näin eräs itsekurin tyyppi. Persoonallisuuspsykologiaan kuuluvassa piirreteoriassa tunnollisuutta ja itsekuria pidetään oleellisena ihmisluonnetta määrittävänä tekijänä.
Äärimmäiseen itsekuriin pyrkivää elämäntapaa kutsutaan asketismiksi. Monet maailman uskonnoista painottavat itsekurin merkitystä paheiden välttämisessä, ja itsekurin ihannoimisella ja asketismilla on ollut sijansa lähes kaikissa kulttuuripiireissä aina antiikin Kreikasta kristinuskoon ja sen luostaritoimintaan.
Antiikin maailmassa Spartan kaupunkivaltiossa kansalaisista koulittiin ns. spartalaisen kasvatuksen avulla sotureita. Itsekuri oli yhteiskuntaa määrittävä piirre, mistä kertoo legenda ketun varastaneesta spartalaisnuorukaisesta, joka piilottaa eläimen vaippaansa muita sotureita tavatessaan ja antaa sen raadella sisäelimensä välttääkseen kasvojenmenetyksen ja säilyttääkseen kunniansa. Myöhemmin historiassa itsekuri on ollut arvossaan esimerkiksi brittiläisessä kulttuurissa viktoriaanisena aikakautena.
J. G. Dahlman

Johan Gustav Dahlman (1838 – 1876) oli suomalainen Tampereella asunut boheemirunoilija ja arkkiveisujen tekijä.
Dahlmanin syntymäkoti oli Kyttälän kaupunginosassa Sorinahteen luona sijainnut mökki. Hänen runolliset lahjansa tulivat esiin jo varhain mutta köyhiin oloihin syntyneenä hän ei päässyt kehittämään niitä. Dahlmanin runoja julkaistiin paikallisissa sanomalehdissä muun muassa Tampereen Sanomissa mutta pääasiassa hän oli elinaikanaan tunnettu pilkkarunoja kirjoittaneena kapakkarunoilijana joka laati säkeitään usein oluttuoppi palkkanaan. Dahlmanin pilkkarunoissa kuvattiin paikallisia tapahtumia ja arvosteltiin tamperelaista porvaristoa. Hänen lehdissä julkaistut runonsa olivat sen sijaan ihanteellisia ja saivat aiheensa usein luonnosta. Dahlmanin runojen esikuvina olivat uudemmat suomalaiset kansanlaulut, Oksasen ja Suonion runot sekä ruotsalaiset muun muassa Carl Michael Bellmanin sepittämät juomalaulut.
Dahlmanin runot olivat hänen eläessään tunnettuja Tampereella mutta myöhemmin ne ovat paljolti painuneet unohduksiin.
Aiheesta muualla

Kuwia ja kertomuksia wapaakaupungista II. Eräs runoilija. Kirjoitti Simo Pyry, Tampereen Sanomat, 28.02.1894, nro 26, s. 2, Kansalliskirjaston digitaaliset aineistot
Jamban lento-onnettomuus 1995

| Jamban lento-onnettomuus 1995 |
| --- | --- |
 Onnettomuuskoneen kaltainen Lockheed Electra.
Yhteenveto
Päivämäärä:  18. joulukuuta 1995
Onnettomuustyyppi:  ylikuorma, hallinnan menetys
Tapahtumapaikka:  Jamba, Angola
Lähtöpaikka:  Jamban lentoasema, Jamba, Angola
Kuolleita:  141
Loukkaantuneita:  3
Eloonjääneitä:  3
Lentokone
Konetyyppi:  Lockheed L-188C Electra
Lentoyhtiö:  Trans Service Airlift
Rekisteritunnus:  9Q-CRR
Matkustajia:  139
Miehistöä:  5
Jamban lento-onnettomuus 1995 tapahtui 18. joulukuuta 1995, kun Trans Service Airliftin Lockheed L-188C Electra syöksyi maahan pian lähdettyään lentoon Jamban lentoasemalta. Onnettomuudessa kuoli 137 matkustajaa ja neljä miehistön jäsentä eli yhteensä 141 koneessa olleesta 144 ihmisestä. Kuolonuhrien määrällä mitattuna se on Angolan historian pahin lento-onnettomuus.
Ensimmäisten tietojen mukaan maahansyöksy tapahtui lähellä Caungulan kaupunkia Angolan pohjoisosissa, ja matkustajat olivat kaivostyöläisiä matkalla Kinshasasta Angolan timattikaivoksille. Sissiliike UNITA:n mukaan onnettomuus kuitenkin tapahtui maan eteläosassa, viiden kilometrin päässä Jamban lentoasemalta. Se kertoi tiedotteessaan tilanneensa lennon siirtääkseen muualle sisällissotaa Jambaan paenneita siviilejä, joita YK ei ollut suostunut evakuoimaan. 99 matkustajalle suunnitellussa koneessa oli lennolla noin 40 hengen ylikuorma.
Henrik Florinus

Henrik Florinus (1633 Paimio – 12. huhtikuuta 1705 Paimio), viralliselta nimeltään Henricus Florinus, oli suomalainen pappi, kirjailija ja kääntäjä. Hän julkaisi vuonna 1702 ensimmäisen suomalaisen sananlaskukokoelman nimellä Wanhain suomalaisten tawaliset ja suloiset sananlascut. Lisäksi Florinus tarkasti Raamatun kielen ja laati latinalais-ruotsalais-suomalaisen sanakirjan.
Teokset

Disputatio ethica de virtute (1654)
Epitome theologiae e sacris literis (1673)
Nomenclatura rerum brevissima latino-sveco-finnonica (1678)
Oratio metrica de poesi (1652)
Quaestiones theologicae (1672)
Wanhain suomalaisten tawaliset ja suloiset sananlascut (1702)
Yxi lyhykäinen opetus oikiasta wanhurscaudesta (1705)
Aiheesta muualla

Laine, Tuija: / Florinus, Henricus (1633–1705). Kansallisbiografia-verkkojulkaisu (maksullinen).  11.10.2000. Helsinki:  Suomalaisen Kirjallisuuden Seura.
Kotivuori, Yrjö: Henrik Florinus. Ylioppilasmatrikkeli 1640–1852. Helsingin yliopiston verkkojulkaisu 2005.
Vapaasti ladattavia Henrik Florinuksen e-kirjoja Projekti Lönnrotilta ja Project Gutenbergilta.
James Faulkner

| James Faulkner |
| --- | --- |

Henkilötiedot
Syntynyt: 18. heinäkuuta 1948 (ikä 76) Lontoo, Yhdistynyt kuningaskunta
Ammatti:  näyttelijä
Näyttelijä
Aktiivisena:  1970–
Aiheesta muualla
IMDb
James Faulkner (s. 18. heinäkuuta 1948 Lontoo) on englantilainen näyttelijä. Hän on näytellyt puheteatterissa sekä kymmenissä televisio- ja elokuvatuotannoissa 1970-luvulta alkaen.
Ura

Faulkner opiskeli Royal Central School of Speech and Drama -laitoksessa kolme vuotta ja debytoi valkokankailla Josef Straussin roolissa musikaalissa The Great Waltz (1972). Tuonnempana Faulkner näytteli muun muassa komediassa Bridget Jones – elämäni sinkkuna (2001) ja sen jatko-osissa. Hänen merkittäviin rooleihinsa kuuluu niin ikään Cassius jännityselokuvassa Underworld: Blood Wars (2016). Faulknerin televisiorooleihin kuuluu muun muassa paavi Sixtus IV historiallisessa sarjassa Da Vinci’s Demons (2013–2015) ja Randyll Tarly fantasiadraamasarjassa Game of Thrones (2016–2017).
Teatterissa Faulkner on näytellyt 1970-luvun alusta asti.
Aiheesta muualla

Mobygames : James Faulkner : Game Credits
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:James Faulkner (actor)
Käännös suomeksi
Jaroslav Popovytš

Jaroslav Popovytš
Jaroslav Popovytš (ukr. Ярослав Попович, s. 4. tammikuuta 1980 Drohobytš) on ukrainalainen maantiepyöräilijä, joka kilpaili ammattilaisena vuosina 2002–2016.
Popovytš voitti 23-vuotiaiden maailmanmestaruuden vuonna 2001 ja siirtyi ammattilaiseksi Landbouwkrediet - Colnago -talliin seuraavana vuonna. Hän sijoittui Italian ympäriajossa kolmanneksi 2003 ja viidenneksi 2004. Siirryttyään Discovery-joukkueeseen 2005 hän voitti Katalonian ympäriajon kokonaiskilpailun. Saman vuoden Ranskan ympäriajossa hän voitti valkoisen paidan parhaana nuorena ajajana sekä oli Discoveryn joukkueessa voittamassa joukkueaika-ajoa kilpailun neljännellä etapilla. Vuoden 2006 Tour de Francessa Popovytšin odotettiin olevan yksi Discoveryn neljästä johtavasta ajajasta, mutta sen paremmin hänen, José Azevedon, Paolo Savoldellin kuin George Hincapienkaan ympäriajo ei sujunut odotetusti. Popovytš kuitenkin voitti 12. etapin karattuaan irtiottokumppaneiltaan Alessandro Ballanilta, Oscar Freireltä ja Christophe Le Méveliltä.
Popovytš siirtyi kaudeksi 2008 Silence-Lotto-talliin. Seuraavan vuoden hän edusti Astana-joukkuetta ja vuodesta 2010 RadioShackia / Trek Factory Racing / Trek-Segafredoa uransa loppuun, vuoteen 2016 saakka.
Janne Heiskanen

| Janne Heiskanen> Henkilötiedot |
| --- | --- |
Syntynyt: 26. tammikuuta 1979
Kuollut: lokakuu 2022 (43 vuotta)
Muusikko
Tyylilajit:  rock
Soittimet:  rummut
Yhtyeet:  The Rasmus (1995-1999) Lovestone
  [ Muokkaa Wikidatassa ] [ ohje ]  
Janne Heiskanen (26. tammikuuta 1979 – lokakuu 2022) oli suomalainen rumpali. Hän soitti rumpuja The Rasmus -yhtyeessä vuosina 1995–1999. Hän erosi yhtyeestä heti Hell of a Tester -kiertueen jälkeen ja lähti muutamaksi vuodeksi Intiaan, josta palattuaan hän soitti rumpuja Lovestone-nimisessä yhtyeessä. Heiskanen soitti Rasmuksen albumeilla Peep, Playboys ja Hell of a Tester. Vielä myöhemmin, hän soitti rumpuja THE KING MACHINE -nimisessä yhtyeessä vuosina 2021–2022. Heiskanen menehtyi lokakuussa 2022  liikenneonnettomuudessa Thaimaassa.
Aiheesta muualla

Lovestone (Arkistoitu – Internet Archive)
The Rasmus - virallinen kotisivu
Lovestone Myspacessa (englanniksi)
Jagdish Singh

Jagdish Singh (hindiksi जगदीश सिंह, Jagdīś Siṃh; s. 1. heinäkuuta 1991) on intialainen maastohiihtäjä.
Singh sijoittui Val di Fiemmen MM-kilpailuissa 2013 vapaan hiihtotyylin 15 kilometrillä 143:nneksi. Vuoden 2018 talviolympialaisissa hän hiihti vapaan hiihtotyylin 15 kilometrillä 103:nneksi.
Jelling

Harald Sinihampaan pystyttämä riimukivi
Jelling on kaupunki Tanskassa, asukkaita siellä on 5 697 (vuoden 2005 tieto). Vuoden 2007 alusta Jellingin kunta yhdistettiin Vejleen Tanskan kuntauudistuksen yhteydessä. Jellingin keskustaajama oli aikoinaan Tanskan viikinkipääkaupunki.
Alueella sijaitsee UNESCOn maailmanperintöluettelon kohde, johon kuuluvat Tanskan kuningas Gorm Vanhan ja tämän vaimon Thyran hautakumpu, Harald Sinihampaan rakennettuma kirkko ja massiiviset riimukivet.
Aiheesta muualla

Wikimedia Commonsissa on kuvia tai muita tiedostoja aiheesta .
Kunnan viralliset sivut (Arkistoitu – Internet Archive) (tanskaksi)
Jelling UNESCOn sivuilla (englanniksi) (ranskaksi)
Jo Gi-hyang

| Mitalit> Maa:   Etelä-Korea.Naisten maahockey. Olympialaiset  | Mitalit> Maa:   Etelä-Korea.Naisten maahockey. Olympialaiset  | Mitalit> Maa:   Etelä-Korea.Naisten maahockey. Olympialaiset  | Maa:   Etelä-Korea> Naisten maahockey. |
| --- | --- | --- | --- |
|  Hopeaa | Soul 1988 |  |  |
Jo Gi-hyang (hangul: 조 기향, s. 23. syyskuuta 1963) on eteläkorealainen kilpauransa päättänyt maahockeypelaaja ja olympiamitalisti.
Jo kuului Etelä-Korean naisten maajoukkueen kokoonpanoon Soulin kesäolympialaisissa 1988, missä maa saavutti hopeaa.
Jang Dong-gun

Jang Dong-gun vuonna 2011.
Jang Dong-gun (s. 7. maaliskuuta 1972 Soul, Etelä-Korea) on eteläkorealainen näyttelijä ja muusikko. Hän vietti lapsuutensa Yongsan-gussa, Soulissa. Hän esiintyi ensimmäisen kerran televisiodraamassa Our Heaven. Vuonna 2001 hän näytteli pääosassa elokuvassa Ystävä, joka oli ilmestyessään Etelä-Korean menestynein elokuva.
Jang on voittanut useita palkintoja Blue Dragon Film Awards -elokuvajuhlilla, muun muassa parhaan näyttelijän palkinnon elokuvasta Brotherhood of War (2004). Hänen täytyi oppia japania elokuvaan 2009 Lost Memories (2002), ja mandariinikiinaa elokuvaan The Promise (2005). Hän on myös esiintynyt yhdessä päärooleistä televisiosarjassa A Gentleman’s Dignity vuonna 2012.
Filmografia

Repechage  (1997)
Holiday in Seoul (1997)
First Kiss (1998)
Love Wind Love Song (1999)
Injeong sajeong bol geot eobtda (1999)
Anarchists (2000)
Ystävä – Friend (2001)
2009 Lost Memories (2002)
Rannikkovartija (2002)
Brotherhood of War (2004)
The Promise (2005)
Taepung (2005)
Laundry Warrior (2009)
The Warrior’s Way (2010)
Kunnian kentät (2011)
Dangerous Liaisons (2012)
A Gentleman’s Dignity (televisiosarja, 2012)
No Tears for the Dead (2014)
Aiheesta muualla

Jang Dong-gun Internet Movie Databasessa. (englanniksi)
Jo Gartner

| Jo Gartner> Henkilötiedot |
| --- | --- |
Koko nimi:  Josef Gartner
Syntynyt: 24. tammikuuta 1954 
Kansalaisuus:   Itävalta
Formula 1 -ura
Aktiivivuodet:  1984
Talli(t):  Osella
Kilpailuja:  8
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  San Marinon GP 1984
Viimeinen kilpailu:  Portugalin GP 1984
Josef Gartner (24. tammikuuta 1954 Wien, Itävalta – 1. kesäkuuta 1986 Le Mans, Ranska) oli itävaltalainen autourheilija ja Formula 1 -kuljettaja.
Gartner ajoi ensi kerran F1-sarjassa kaudella 1984 Osella-tallin autolla San Marinon GP:ssa. Gartner ei saavuttanut urallaan ainuttakaan MM-pistettä. Hän kuitenkin sijoittui viidenneksi Italian GP:ssa, mutta hän ei saanut pisteitä. Syynä tähän oli se, että Osella oli ilmoittanut F1-sarjaan vain yhden auton.
Gartner kuoli Le Mansin 24 tunnin ajossa sattuneessa ulosajossa vuonna 1986.
Jalkapallon Maakuntasarja

Jalkapallon Maakuntasarja oli Suomen jalkapallon kolmanneksi korkein sarjataso. Suomen Palloliiton vuosikokouksessa 25-26.1.1936 päätettiin, että aloitetaan C-kilpailu, ja että se suoritetaan karsintajärjestelmän mukaisesti 11 piirin kesken. SPL:n liittohallituksen kokouksessa 1.3.1936 C-kilpailun nimeksi päätettiin lopulta Maakuntasarja. Maakuntasarjaa pelattiin 1970-luvulle asti, kunnes sen nimeksi vuonna 1970 muutettiin III divisioona.
Maakuntasarja oli Suomen Palloliiton sisäinen sarja aina kauteen 1954 saakka, jolloin Työväen Urheiluliiton sarjat myös alempien sarjojen osalta yhdistettiin SPL:n sarjoihin. Aiemmin TUL:n joukkueet pelasivat omassa maakuntasarjaa tasoltaan vastaavassa Suursarjassa, jonka lohkovoittajat karsivat yhdessä maakuntasarjan lohkovoittajien kanssa pääsystä Suomensarjaan, joka oli liittojen yhteinen sarjataso jo vuodesta 1948 lähtien.
Kun Palloliitto uusi 1973 sarjajärjestelmäänsä, muodostettiin I divisioona Mestaruussarjan ja silloisen II Divisioonan väliin. II divisioonan nimi säilyi, mutta se muuttui samalla kolmanneksi korkeimmaksi sarjatasoksi. Vuonna 1994 II divisioonan nimeksi vaihtui Kakkonen.
Maakuntasarjan kaudet (1936-1972)

Sarjojen lohkovoittajat on esitetty yhteenvetona alla (vuonna 1944 cupkilpailun parhaat). Kaudet on käsitelty tarkemmin omissa artikkeleissaan. Niistä käy ilmi mm. pelatut ottelut, sarjataulukot sekä nousija- ja putoajaseurat.
Maakuntasarja 1936 Lohkovoittajat: KUP, PoPa
Maakuntasarja 1937 Lohkovoittajat: YVPS, RaPI
Maakuntasarja 1938 Lohkovoittajat: ViPK, JyP, Pallo-Pojat, VPV
Maakuntasarja 1939 Pelattiin vain katsastusotteluita
C-sarja 1940-1941 Lohkovoittajat: ÅIFK, PoPa, YVP, VPV, KoPS, KaPa
Maakuntasarja 1944 Cup-kilpailun 4 parasta: SePS, TaPa, KaPS, VIlves
Maakuntasarja 1945-1946 Lohkovoittajat: ToPV, SePS, YVPS, TaPa, Ilves-Kissat (Tre), Kajastus, Jäntevä, EIF, TuPK, WP-35, Arsenal, Pallo-Pojat
Maakuntasarja 1946-1947 Lohkovoittajat: KPV, KaIK, SaPKo, KaPa, JoKal, JIlves, PoKä, Pedot, ÅIFK, HIK, KUP, MyKV, HPK, VReipas, Hukat, Akilles
Maakuntasarja 1947-1948 Lohkovoittajat: ToPV, GBK, AIK, JyP, JoPS, RU-38, Tarmo (Hml), VReipas, MP, Tor, YVPS, PIF, HIK, OKU, EBK
Maakuntasarja 1948 Lohkovoittajat: Drott, Sport, WP-35, KUP, VReipas, Arsenal, TaPa, HyPS
Maakuntasarja 1949 Lohkovoittajat: OPS, VPV, JyP, KUP, HPK, Hukat, KPojat, BK-46
Maakuntasarja 1950 Lohkovoittajat: GBK, AIK, JoPS, LUM, KUV, HIK, HyPS, KPojat
Maakuntasarja 1951 Lohkovoittajat: OPS, VPV, JoPS, KUP, KUV, Tor, BK-46 ja HPK
Maakuntasarja 1952 Lohkovoittajat: Drott, Pallas, KalPa, SiU, Pallo-Pojat, HPK, BK-46, PoPa
Maakuntasarja 1953 Lohkovoittajat: KPV, VPV, KalPa, KUP, Pallo-Pojat, HyPS, EIF, I-Kissat (nousijat lihavoitu)
Maakuntasarja 1954 Lohkovoittajat: Tenho, OTP, Jymy, Sisu, PoPa, ÅIFK, HIK, KUV, MiPK, TBK, HPK, VReipas, KaPS, WP-35, LaPT, KyPa (nousijat lihavoitu)
Maakuntasarja 1955 Lohkovoittajat: Jymy, LrPT, Iirot, KUV, Elo, TBK, RU-38, Akilles (nousijat lihavoitu)
Maakuntasarja 1956 Lohkovoittajat: BK-46, RU-38, KyPa, OTP, Ponnistus, RPallo, KajPS, Sisu (nousijat lihavoitu)
Maakuntasarja 1957 Lohkovoittajat: Ponnistus, LPM, TuWe, TPV, LaPa, JoPS, PInto ja TP-47
Maakuntasarja 1958 Lohkovoittajat: Helsingin Toverit, Puhti, TuKV, RPallo, HPK, MiPK, Elo, VPV, Tenho
Maakuntasarja 1959 Lohkovoittajat: HKullervo, Wesa, VReipas, SalPa, MP, PoPa, TaPa, WP-35, KPV, RoPS (nousija lihavoitu)
Maakuntasarja 1960 Lohkovoittajat: BK-46, Jäntevä, IFFK, Lukko, KalPo, LaPa, KaPa, SSisu, TP-47
Maakuntasarja 1961 Lohkovoittajat: MPS, TTeräs, VaKP, Akilles, VaPa, RaPI, Elo, SePS, Kärpät
Maakuntasarja 1962 Lohkovoittajat: KUV, TPK, HPK, Sudet, JIlves, MesTo, KaPa, VPV, RoPS
Maakuntasarja 1963 Lohkovoittajat: HerU, TuWe, TPV, VaKP, Jäntevä, JoPS, PK-37, Virkiä, OPS
Maakuntasarja 1964 Lohkovoittajat:
Maakuntasarja 1965 Lohkovoittajat:
Maakuntasarja 1966 Lohkovoittajat:
Maakuntasarja 1967 Lohkovoittajat:
Maakuntasarja 1968 Lohkovoittajat:
Maakuntasarja 1969 Lohkovoittajat:
III divisioona 1970 Lohkovoittajat:
III divisioona 1971 Lohkovoittajat:
III divisioona 1972 Lohkovoittajat:
Aiheesta muualla

SPL toimintakertomukset, Suomen Urheiluarkisto (Arkistoitu – Internet Archive)
Jacques Thibaud

Jacques Thibaud
Jacques Thibaud (27. syyskuuta 1880 – 1. syyskuuta 1953) oli ranskalainen viulisti.
Thibaud opiskeli Pariisin konservatoriossa Martin Marsickin oppilaana vv. 1893-96. Hän voitti konservatorion viulupalkinnon vuonna 1896 yhdessä sittemmin kapellimestarina kuuluisaksi tulleen Pierre Monteuxin kanssa.
Opiskelun ohessa Thibaud soitti leipätyönään hän soitti viulua pariisilaisen Café Rougen orkesterissa, josta kapellimestari Édouard Colonne löysi ja kiinnitti hänet orkesteriinsa. Sen solistina hän sai vuonna 1898 suuren menestyksen ja lentävän lähdön solistiuralleen. Hän esiintyi Euroopan eri maissa ja Yhdysvalloissa, usein yhdessä veljiensä kanssa muodostamassaan pianotriossa.
Thibaud osallistui 1. maailmansotaan jossa hän haavoittui ja joutui sen tuloksena rakentamaan soittotekniikkansa uudestaan. Toisen kuuluisan pianotrion Thibaud muodosti 1930-luvulla Alfred Cortot'n ja Pablo Casalsin kanssa. Vuonna 1943 Thibaud perusti yhdessä pianisti Marguerite Longin kanssa  Long-Thibaud -kilpailun pianisteille ja viulisteille. Eugène Ysaÿe omisti hänelle toisen sooloviulusonaattinsa.
Thibaud menehtyi lento-onnettomuudessa Mt. Cemet -vuorella Ranskan Alpeilla vuonna 1953. Hänen vuonna 1720 rakennettu Stradivarinsa tuhoutui omistajansa mukana.
Aiheesta muualla

YLE:n Musiikin Mestareita -sarjan Alfred Cortot'ta koskevassa osassa voi kuulla myös Thibaudin soittoa. (Arkistoitu – Internet Archive)